**PĀRSKATS PAR AUDU CENTRU DARBU 2020. GADĀ**

2013. gada 22. oktobra Ministru kabineta noteikumu Nr. 1176 „Cilvēka audu un šūnu izmantošanas kārtība” (turpmāk Noteikumi Nr. 1176) 6.punkts paredz, ka audu centru un ieguves organizāciju atbilstību šajos noteikumos minētajām prasībām uzrauga Zāļu valsts aģentūra (turpmāk – Aģentūra).

Saskaņā ar Noteikumu Nr.1176 prasībām audu centri sagatavo gada pārskatu par iepriekšējā gada darbību un iesniedz to Aģentūrā. Gada pārskatā veic audu centra darbības uzskaiti, tai skaitā norādot iegūto, testēto, konservēto, apstrādāto, uzglabāto un izplatīto vai citādi izmantoto audu vai šūnu veidu un daudzumu, kā arī to audu un šūnu izcelsmi un galamērķi, ko paredzēts izmantot cilvēkiem. Aģentūra ir apkopojusi audu centru iesniegtos datus par izmantotajiem nereproduktīvajiem un reproduktīvajiem audiem.

**NEREPRODUKTĪVO AUDU UN ŠŪNU IZMANTOŠANA**

2020.gadā Aģentūra turpināja veikt audu centru darbības atbilstības uzraudzību saskaņā ar Noteikumu Nr. 1176 prasībām.

Diviem audu centriem 2020.gadā ir anulēta Audu un šūnu izmantošanas atļauja, vienam saistībā ar darbības izbeigšanu, otram saistībā ar darbības izmaiņām pēc Brexit pārejas perioda beigām, līdz ar to 2020.gada beigās nereproduktīvo audu un šūnu izmantošanas darbības bija tiesīgi veikt 10 audu centri.

2020.gadā kaulaudu un skrimšļaudu izmantošanas darbības nav veiktas, jo nevienam audu centram nav Audu un šūnu izmantošanas atļaujas kaulaudu un skrimšļaudu transplantātu uzglabāšanai un izlaidei pielietošanai. 2020.gadā nav veikta arī audu un šūnu ieguve vairākos audu centros, jo nav bijis pieejams audu un šūnu veidam atbilstošs klīniskā pētījuma sponsors vai zāļu un/vai aktīvo vielu ražotājs, kam nodot iegūtos audus un šūnas. Pārskata periodā ir iegūti un nodoti izmantošanai ārstniecības iestādē arī 3 kaula smadzeņu paraugi.

**Nereproduktīvo audu izmantošanas darbības 2020. gadā salīdzinājumā ar 2019. gadu**

**Acu audu izmantošana 2020. gadā**

**Nabassaites asiņu un audu izmantošana 2020. gadā**

**REPRODUKTĪVO AUDU UN ŠŪNU IZMANTOŠANA**

2020.gadā medicīniski asistētās reprodukcijas pakalpojumus nodrošināja 6 audu centri, vienam no tiem ir atļauja arī olnīcu un sēklinieku audu izmantošanas darbībām. 2020.gadā ārstniecības iestādēs bija samazināts medicīniski asistētās reprodukcijas procedūru ar Covid-19 pandēmiju saistīto ierobežojumu dēļ.

Kopš 2016. gada ir uzglabāšanā kriokonservēts olnīcu audu paraugs vienai pacientei, citas olnīcu audu izmantošanas darbības nav bijušas.

**Dzimumšūnu un embriju izmantošanas darbības 2020. gadā salīdzinājumā ar 2019. gadu**

**Reproduktīvo audu izmantošanas darbības 2020. gadā salīdzinājumā ar 2019. gadu**

**Reproduktīvo audu izmantošanas darbības pa audu veidiem**